mk en mk mk ar es en ro uk nl it en pt ja sq hbs_lat fr el da ne pl nl eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk mk mk mk mk mk mk mk zh mk mk zh mk zh mk mk zh zh zh mk mk mk zh zh zh zh mk mk mk mk zh zh zh mk mk mk mk zh ru zh mk zh mk zh mk mk zh mk zh mk zh mk ru hbs_cyr mk ru hbs_cyr mk mk ru hbs_cyr mk mk ru ru mk hbs_cyr mn mk mk uk en mk mk mk ru mk mk mk mk mk mk mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Тајван: На кого му треба основач? · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Тајван: На кого му треба основач?
Објавено на 5 октомври 2010 9:10 GMT
Прочитај го овој напис на Español, English
Дали д-р Сан Јат-сен го заслужува прекарот „Основач на Република Кина“? Дали е тој навистина беспрекорен идеалистички политички водач и херој кој стои зад револуцијата што ја совлада династијата Чинг? Како позната историска икона на териториите на Кина и РК (Тајван), митот за д-р Сан беше критички анализиран во Тајван, каде населението повеќе не се идентификува како „кинеско“. На подготовките околу стогодишнината од Република Кина беше претставен документарен проект за животот на Сан Јан-сен кој ја испровоцира контроверзноста, воедно во конвенционалните и онлајн медиуми.
Тајван-Република Кина- ќе ја прослави својата стогодишнина во 2011, а тајванската влада постави „Фондација за стогодишнината на Република Кина (Тајван)“ ексклузивно за подготовките на повеќе бројни активности и промоции. Главната церемонијална прослава и марш ќе се одржат заедно со многу други настани, натпревари и промоција на медиуми насекаде во Тајван, а документарецот за биографијата на д-р Сан Јат-сен е исто така дел од ова. Овој документарен проект од 20 милиони NT долари (627,000 американски долари) е спонзориран од Советот на културата, а ќе биде изнесен од Фондацијата за стогодишна Република Кина (Тајван).
Контроверзноста започна кога Чоу Јанг-Шан (周陽山), поранешен законодавец во законодавството во Јуан, а сега и член на советот за контрола во Јуан, и Ху Фу (胡佛), политички стручњак и член на советот во Академијата Синика, напиша јавно писмо [zht] со што го предупреди Советот за култура и тимовите задолжени за продукција на овој документарен проект да „продолжат со претпазливоста и внимателно да ги опишуваат историските настани“ откако Пинг Лу (平路), писател и советник за овој документарец, кажа дека Сан бил личност на која „дури и Владимир Ленин би и се потсмевал како наивна и невина.“
Пинг Лу беше критикуван како „бесрамен и дрзок“ од страна на Чоу, кој исто така тврдеше дека истражува низ историските факти во документарецот користејќи го правото како член на Советот за контрола во Јуан. На 18ти август воведната статија од Тајпеи Тајмс го нарече делото на Чоу како огромна закана на слободата за говор.
Секако, историјата е особено полна со контроверзности кога личниот идентитет е настрана од „службената историја“. Обидите на Blackjack да ги разликува РК (Кина) и РК (Тајван) го поништува Сан Јан-сен како татко-основач на „РК (Тајван)“. За него, режимот на РК (Кина) има завршено пред 60 години под раководство на Чјианг Кај-шек:
„Дебатата за тоа дека Сан Јен-сен е таткото-основач“ е погрешна уште на почетокот. Таткото-основач на РК (Тајван) треба да биде Чијанг Кај-Шек. Чијанг Кај-Шек „претседателот на воената диктатура“ бил сличен на Јуан Шикаи „големиот владетел на Хонџијан (洪憲)“.Чијанг Кај -Шек стави крај на режимот на РК (Кина) во 1949. РК (Тајван) настана кога Чијанг Кај-Шек стана новиот владетел .
Чинг Хунг Лин посочи дека контроверзноста е израз на комплексот меѓу Кина и Тајван:
Кога Сан ја воспостави Република Кина, Тајван сè уште беше под јапонска власт. Кога се изгради мавзолејот на Сан Јен-сан, Тајван сè уште беше јапонска колонија. За време на животот на д-р Сан, Тајван никогаш не бил дел од Република Кина, барем не од онаа РК основана од д-р Сан. Дали воопшто д-р Сан некогаш го сметал Тајван како дел од Кина? Или пак секогаш бил поседуван од Јапонија? Дали д-р Сан некогаш помислил да го поврати Тајван во РК од Јапонија?
Различниот степен на поврзаност кон д-р Сан -големиот херој – ја означува длабочината на комплексот во Кина – колку од нив се идентификуваат како „Кинези“-помеѓу Тајванците. Секој што живее на оваа земја може да си ги постави следниве прашања: колку добро го познавам д-р Сан? Дали оваа државна личност навистина ми значи? Или тој е само лик на нашата банкнота од 100 тајвански долари?
Самхаи верува дека Чоу е самоодбранбен:
Јас велам, Чоу Јанг-Шан, кој беше од институтот на доктрината Сан-мин, ги “брани” без многу свест.
Бидејќи, откако веќе започна продукцијата за овој документарец, “богот” кој беше макотрпно изграден низ претходниот век, многу можно е да биде уништен.
“Отстапувачките историски факти” кои ги возбудуваат овие луѓе се вистинските историски факти, хаха.
Најпрво, ајде да го ставиме настрана приватниот живот на Сан.
Ајде да се фокусираме на неговото јавно лице.
По воспоставувањето на Република Кина (или откако последниот владетел од династијата Чинг се повлече), колку светски сили го „признаа“ овој нов режим на владеење?
Никој не обрнува внимание на Сан Јат-сен и ова е факт.
Уште една работа: повеќето потомци на Сан сега се „странци“и најверојатно никој не е останат во Тајван.
Да ја ставиме настрана дебатата околу тоа дали Куоминтанг е владејачка партија во прогонство или не.
Да зборуваме отворено, ако потомците на Сан самите тие не ја сакаат РК, зошто да не можеме целосно да ја исфрлиме?
Плимата копа подлабоко во историјата и предлага дека митот за Сан е свесна замисла од страна на Сан и луѓето по него:
По неуспехот на втората револуција против Јуан Шикаи, Сан бил протеран во Јапонија и неуспехот го пропишувал на расипаната идеологија на неговите колеги и недостатокот на солидарност. Тој потоа ја создал Кинеската револуционерна партија во Токио, барајќи целосна лојалност кон водачот. Заклетвата за придружување кон партијата била следнава:
1. Изврши го начелото; 2. Исполнувај наредби; 3. Почитувај ја својата одговорност; 4. Чувај тајни; 5. Живеј и умри заедно; Отсега па натаму , ќе ја почитува мојата заклетва до смртта. Во спротивно, ќе ја прифатам конечната казна.
Ова е исто како и член на тројното општество кој пие крв за здружението. И покрај ваквата организација која следи традиционална феудалистичка солидарност, заклетвата вклучувала и „Секој Кинез има право и одговорност да се придружи кон партијата“, „доколку се приклучиш кон револуционерната војска пред востанието, ќе бидеш овластен како почесен член од прв ред…на денот на победата, почесните членови од прв ред ќе бидат регистрирани како граѓани – основачи кои ќе ги уживаат сите привилегии на политички права……оние кои не се членови нема да имаат граѓански права за време на револуцијата“. Оваа заклетва целосно го побива принципот на „Сите луѓе на република Кина се еднакви“ објавен во привремениот устав, но тој сепак тврдел дека „го заштитил уставот“.
Јутиен смета дека Чоу само ја повторува старата позиција и убедувања на Куоминтанг, додека публиката всушност очекува нешто друго:
Прашањето гласи: публиката можеби не сака да изгради никакво постоечко знаење (за Сан). Ова е ера кога идеализмот е на својот најнизок праг и луѓето се најверојатно незаинтересирани во врска со ова прашање. Тие само претпоставуваат дека дебатата ќе се претвори во една нова валкана борба и повторно ќе се докаже нивниот презир кон политиката; тие исто така може да очекуваат дека овој стогодишен документарец за РК ќе стане фуснота или извор за да се гази на Куоминтанг, да се критикува тајванската независност и да се напаѓа комунистичката партија. Да се поткрепува културата и уметноста додека се омаловажува политиката. Луѓето кои сериозно си ја сфаќаат историјата и Сан можат да си направат своја листа за читање од повеќе извори и не мора да чекаат да бидат просветлени од некој текст или филм. Всушност, многу луѓе се веќе имуни на идеологии и можеби не сакаат да ги истражуваат заслугите и незаслугите на Куоминтанг или идните и демократски политики. Наместо, тие можеби се позаинтересирани да истражуваат за љубовниот живот на Сан и да оговараат за занимација.
Сега кога ги знаеме очекувањата на публиката, прашањата се следниве: Како успеал Сан да заведе толку многу жени кога речиси половината од својот живот го минал во прогонство? Како успеал да привлече толку многу мажи кои биле желни да го следат? Како е можно во доктрината на Сан-мин која содржела толку многу грешки да било слепо верувано од толку многу следбеници? Додека трагаме по откритието на „Жени–Револуција—Наука“ и истражуваме поврзани есеи, може да откриеме дека: Сан Јат-сен бил навистина романтичен, наивен, идеалистичен, искрен, милосрден и слаткоречив. Поради тоа, тој се осмелувал да мисли, да прави, да нацрта иднина за Кина со своите раце, да се ожени со ќерката на својот пријател без размислување, гневно да се бори за најјаката титула во револуцијата, да вклучи членови од различна партија и потекло во аурата на неговата доктрина и да ги дискриминира другите без ни малку грижа на совест.
Во денешно време, ние ја знаеме опасноста од таквиот карактер, видовме колку многу револуционери се сменија откако стапија на власт, па така сфаќаме дека импулсот не решава проблеми и дека политиката нема еликсир. Но, за младите луѓе кои сè уште ги штитат идеалите на политиката и општеството, а нивните карактеристики се често неверни и знаењето им е критикувано, нивната самодоверба да го заземат првиот чекор, исчезнува. Во овој случај, Сан Јат-сен таткото-основач може да им даде енергија на денешните цинични млади луѓе. Не поради неговата митологизирана па потоа изгазена доктрина и придонеси, туку поради неговиот цврст и енергичен дух кој секогаш одел до крајот иако светот му враќал со потсмев, презир и подбив.
Најнови написи од Источна Азија
Научно истражување укажува дека Кина можела да спречи 95% од случаите на коронавирус
Кина  17 март 2020
Црквите во Грција и Северна Македонија одбиваат да ги модифицираат ритуалите погодни за ширење на КОВИД-19
Западна Европа  11 март 2020
Будисти во Мјанмар им подарија бели рози на муслимани за Рамазан
Мјанмар (Бурма)  13 јануари 2020
Топ написи од свет
Фото-есеј: без државјанство во поранешната советска република Грузија
Грузија  4 октомври 2018
Дали претседателот на Казахстан е диктатор? Одлучете сами.
Централна Азија и Кавказ  27 март 2017
Списоци на затвореници будат сеќавања на Информбирото во бившите југословенски републики
Источна и Централна Европа  21 февруари 2014
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани